તો બીજી બાજુ અમદાવાદના જીએમડીસી મેદાનમાં 18 જૂનથી યોગ દિવસની ઉજવણી શરૂ થઇ ગઇ છે. ગુજરાત સરકાર અને બાબા રામદેવ પંતજલિ યોગપીઠ દ્વારા આ યોગ શિબિરનું આયોજન કરવામાં આવ્યું છે, જેમાં મોટી સંખ્યામાં લોકો હાજર રહે છે. યોગ ગુરૂ બાબા રામદેવે આ અંગે જણાવ્યું કે, યોગ દિવસના નિમિત્તે નિશ્ચિતપણે મોટી સંખ્યeમાં લોકો એકત્ર થશે અને વર્લ્ડ રેકોર્ડ સર્જાશે. આ માટેની તમામ વ્યવસ્થાઓ થઇ ગઇ છે. ગુજરાત સરકાર દ્વારા શાળા અને કોલેજના વિદ્યાર્થીઓને પણ આ કાર્યક્રમમાં જોડાવાનું આમંત્રણ આપવામાં આવ્યું છે.